पाएं अपने शहर की ताज़ा ख़बरें और फ्री ई-पेपरडाउनलोड करें
रजिस्ट्रेशन के बावजूद प्रदेश के बांसवाड़ा जिले के युवाओं को कोविड-19 वैक्सिनेशन के लिए अभी इंतजार करना पड़ सकता है। ऑनलाइन रजिस्ट्रेशन में तत्परता दिखाने के बावजूद उन्हें शनिवार को वैक्सीनेशन का मौका नहीं मिल पाया।
वैक्सीन आने की सूचना के बाद वैक्सीन स्टोर में कर्मचारी सजग रहे, जिन्हें बाद में प्रशासनिक स्तर पर सप्लाई देर से मिलने की जानकारी दी गई। दूसरी ओर जिला चिकित्सा एवं स्वास्थ्य विभाग की ओर से 45 से अधिक उम्र वाले लोगों के लिए नियमानुसार वैक्सीनेशन क्रम जारी रहा। मामले को लेकर वैक्सीन स्टोर प्रभारी विवेक मेहता ने बताया कि जिला वैक्सीन स्टोर पर अभी युवा वर्ग काे लेकर कोई सप्लाई नहीं मिली है।
दूसरी ओर मुख्य चिकित्सा एवं स्वास्थ्य अधिकारी डॉ एचएल ताबियार ने बताया कि उनकी ओर से वैक्सीनेशन को लेकर तैयारी की हुई है, जहां वर्तमान में वैक्सीनेशन जारी है। वहीं पर नई व्यवस्था को मजबूत करना होगा। उन्होंने बताया कि फिलहाल 11 जिलों को सप्लाई दी गई है। उन्हें उच्चाधिकारियों के स्तर पर बताया गया है कि अभी बांसवाड़ा की सप्लाई को करीब सात दिन लग सकते हैं। संभव है इससे ज्यादा भी हो जाएं। वैक्सीन की प्रायोरिटी सरकार स्तर पर तय की जा रही है, जहां मिलने वाली सप्लाई के साथ ही जिला मुख्यालयों को भेजी जाएगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn